Tämä on **luettelo televisiosarjan Kauniit ja rohkeat henkilöistä**.

Forresterit
-----------

### Eric Forrester

Forresterin perheen patriarkka ja Stephanien leski. Ericillä on kuusi lasta: Ridge, Thorne, Kristen ja Felicia yhdessä Stephanien kanssa ja Rick (oikeasti Eric Junior) ja Bridget avioliitostaan Brooken kanssa. Ericillä ja Stephaniella oli myös tytär Angela, joka on kuollut.

Eric on lahjakas muotisuunnittelija, joka on perustanut Stephanien kanssa Forrester Creations -muotitalon. Hän on päättäväinen ja vahva persoona, jolle perheen yhtenäisyys ja lapset ovat hänen elämässään tärkeimmät asiat. Stephanien lisäksi hän on ollut naimisissa Brooke Loganin, Donna Loganin ja Sheila Carterin kanssa. Eric ja Ridge myivät Forrester Creations muotitalon liikemies Bill Spencerille, Forresterit saivat jäädä töihin entiseen yritykseensä. Eric on nykyään Forrester Creations -muotitalon toimitusjohtaja ja osaomistaja, 25% osuudellaan. Eric on edelleen vahvasti mukana muotitalon toiminnassa ja päätöksissä. Stephanien kuoleman jälkeen Eric seurusteli entisen miniänsä Taylor Hayesin kanssa, kunnes Taylor jätti tämän ja poistui kaupungista. Kauan sen jälkeen Eric rakastui Quinn Fulleriin ja he aloittivat suhteen, jota läheiset eivät hyväksyneet. Ridge järjesti boikotin häitä vastaan eli kukaan ei mennyt Ericin ja Quinnin häihin. Eric raivosi sen jälkeen perheelleen ja sai aivoverenvuodon. Hän kuitenkin toipui ja ajan kanssa perhe hyväksyi Quinnin. 

### Quinn Fuller

Quinn Fuller on johtava korusuunnittelija omistamassaan Quinn Artisan Jewelers-yrityksessä. Quinnilla on poika Wyatt Fuller, Bill Spencerin kanssa. Quinn ei pidä Hopesta, koska tämä auttoi Wyattin isän selvittämisessä. Quinnin yritys on solminut yhteistyösopimuksen Forrester Creationsin kanssa. Quinn on Naimisissa Ericin kanssa.

### Rick Forrester

Rick (Eric Junior) on Eric Forresterin ja Brooke Loganin poika. Rick on Forrester Creationsin toimitusjohtaja. Rick seurusteli Ridgen tyttären Phoeben kanssa. Kun Phoebe kuoli, hän alkoi seurustella tämän siskon Steffyn kanssa. Rick seurusteli ulkomailla asuessaan Ashley Abbottin kanssa. Rick on ollut myös naimisissa Amber Mooren kanssa ja näille syntyi myös lapsi, joka kuoli. Amber tuli aikanaan lapsenvahdiksi teinilapsille Rick ja Bridget. Sittemmin alaikäinen Rick ja täysi-ikäinen Amber ihastuivat toisiinsa. Amber alkoi odottaa lasta, mutta koska tämä oli ollut myös afrikan-amerikkalaisen Raymondin kanssa (roolia näytteli Usher), niin Amber ei tiennyt kumpi on isä. Rick ei tiennyt tätä ja Amber meni naimisiin Rickin kanssa, vaikka ei tiennyt oliko Rick isä. Amber poistui synnyttämään lapsensa äitinsä luokse, ettei mahdollinen salaisuus paljastuisi kaikille, jos isä olikin tummaihoinen Raymond. Amberin lapsi kuoli ja hän hautasi sen aavikolle. Samaan aikaan Amberin serkku Becky synnytti lapsen, jota Becky ei halunnut ja Amberin äiti osaltaan edesauttoi serkuksia päätymään ratkaisuun, että Amber kasvattaa Beckyn lapsen omanaan. Amber palaa kotiin lapsen kanssa, joka kastetaan Ericiksi (little Eric). Myöhemmin totuus paljastuu, että lapsi ei ole Amberin ja Amber jää valheistaan kiinni. Becky kuolee syöpään ja Rick ja Amber päättävät adoptoida Ericin. Oikea isä, Deacon Sharp, ilmaantuu kuvioihin ja asiat mutkistuvat. Huoltajuus annetaan biologiselle isälle ja Amber saa jakaa huoltajuuden tämän kanssa tai olisi muutoin menettänyt lapsen.

Rick on seurustellut useiden naisten, kuten Caitlin Ramirezin, Steffy Forresterin, Phoebe Forresterin, Taylor Hayesin, ja Maya Avantin kanssa. Hän oli aikaisemmin naimisissa Forrester Creationsin muotisuunnittelija Caroline Spencerin kanssa.

### Brooke Logan Forrester (Forrester,Jones,Chambers ja Marone)

Brooke on Stephen ja Elizabeth Loganin vanhin lapsi. Brooke on ollut naimisissa kolmen Forresterin perheen miehen kanssa (Ridgen, Ericin ja Thornen), sekä Nick Maronen ja Whip Jonesin kanssa. Hänellä on ollut muitakin miessuhteita. Brookella on viisi lasta: Rick ja Bridget Ericin kanssa, Ridge Junior eli RJ Ridgen kanssa, Jack Nick Maronen kanssa ja Hope Deacon Sharpen kanssa Deacon Sharpe oli Bridgetin aviomies, ja hänellä ja Brookella oli salasuhde. Jack on Brooken ja Nick Maronen biologinen lapsi, mutta Taylorin kantama ja synnyttämä. Brooke ja Ridge palasivat taas yhteen ja järjestivät seitsemännet häänsä huhtikuussa 2013. Ridge kuitenkin jätti Brooken häämatkan aikana, ja liitto paljastui mitättömäksi. Aikaissemmin Brookella oli vispilänkauppaa lankonsa Bill Spencerin kanssa. Brooke on lahjakas kemisti, joka kehitti BeLieF-yhdisteen – aineen, joka tekee tekstiilit rypistymättömiksi. Brooke oli naimisissa Bill Spencerin kanssa, mutta jätti hänet kun Bill poltti Spectran rakennuksen. Brooke on jälleen naimisissa Ridgen kanssa. 

### Donna Logan Forrester

Donna on Brooke Loganin pikkusisko ja oli Eric Forresterin ex-vaimo. Eric ja Donna adoptoivat Donnan ja Justin Barberin adoptioon annetun pojan, Marcuksen. Donna työskenteli Forrester Creationsilla mallina. Donna jätti Ericin äitinsä kuoltua, mistä Donna syytti Stephanieta. Donna meni naimisiin nuoruudenrakkautensa ja Marcuksen biologisen isän Justinin kanssa, mutta he erosivat. Tämän jälkeen hän alkoi tapailla Nick Maronea, joka oli myös Pam Douglasin ihastuksen kohteena. Nick kuitenkin poistui kaupungista, jonka jälkeen Donna ei ole tapaillut ketään. Donnalla on kuitenkin edelleen lämpimiä tunteita entistä aviomiestään Ericiä kohtaan.

### Hope Forrester (aikaisemmin Logan)

Hope on Brooke Loganin ja Deacon Sharpen tytär. Hope pitää Ridge Forresteria isänään. Hope työskentelee Forrester Creationsilla, jossa hänellä on oma mallisto. Hope seurustelee Liam Spencerin kanssa, he olivat erossa lyhyesti mutta palasivat yhteen kun selvisi että todellisuudessa Marcus on Amberin tyttövauvan Ambrosia "Rosien" isä. Hope ja Liam eivät voi mennä naimisiin, koska Steffy ei halua mitätöidä liittoaan Liamin kanssa. Lopulta he onnistuvat menemään naimisiin Italian Pugliassa, mutta avioliitto ei ollut laillinen. Steffyn menetettyä Liamin lapsen ja muutettua Pariisiin, Liam ja Hope ovat menneet jälleen kihloihin. Hope tutustui Wyatt Fulleriin josta paljastui Bill Spencerin poika. He rakastuivat ja Wyatt hajotti Hopen ja Liamin suhteen. Hope oli raskaana Wyattille, mutta kieri portaat alas ja sai keskenmenon. Hope muutti Eurooppaan, mutta palasi pitkän ajan jälkeen takaisin ja Liam ja Hope menivät naimisiin ja alkoivat odottaa lasta. Hope alkoi synnyttää ilman Liamia catalinan saarella ja pyörtyi klinikalla. Reese Buckingham vaihtoi vauvat ja Adoptoi lapsen Steffy Forresterille, että saisi rahat jolla maksaisi velkansa. Hope on naimisissa Thomasin kanssa Douglas on hänen poika. Selvisi että Beth-vauva elää.

### Ridge Forrester

Ridge on Ericin ja Stephanien vanhin poika. Ridge on Forrester Creations -muotitalon osaomistaja 25 prosentin osuudellaan. Ridge on ollut naimisissa Carolinen, Brooken ja Taylorin kanssa, joista kahden viimeksi mainitun kanssa useampaan eri otteeseen. Hänellä on neljä lasta: Thomas, Steffy (Stephanie) ja Phoebe Taylorin kanssa ja Ridge Junior eli RJ Brooken kanssa. Hän pitää myös Hopea (joka on biologisesti Brooken ja Deaconin lapsi)omana tyttärenään, koska on kasvattanut tätä yhdessä Brooken kanssa. Ridgen entinen vaimo Caroline oli Bill Spencerin veljentytär. Ridge on erittäin lahjakas ja tunnettu muotisuunnittelija, joka on työskennellyt suurimman osan urastaan Forrester Creationsissa. Hän on päättäväinen ja temperamenttinen luonne, joka tuntuu useinkin pitävän itseään muita parempana. Lisäksi Ridge seurusteli vähän aikaa Ashley Abbottin kanssa. Ridge ja Brooke järjestivät seitsemännet häänsä huhtikuussa 2013, mutta Ridge jätti Brooken häämatkan aikana, ja liitto paljastui mitättömäksi. Ridge lähti kaupungista ja työskenteli yli vuoden Forrester Internationalin johtajana. Ridge palasi takaisin Los Angelesiin toukokuussa 2014, ja aloitti suhteen entisen kälynsä Katie Logan Spencerin kanssa. Ridge ei seurustele Caroline Spencer Forresterin kanssa enää. Ridge on taas naimissa Brooke Loganin kanssa.

### Thomas Forrester

Thomas on Ridgen ja Taylorin lapsi.

### Stephanie "Steffy" Forrester Spencer

Stephanie oli Ridgen ja Taylorin tytär. Hänen suuri rakkautensa oli Liam Spencer. Hän ja Liam ovat olleet naimisissa kahdesti ja heillä on yhdessä tytär, Kelly. Stephanie oli myös hetken naimisissa Wyatt Spencerin kanssa. Stephanie ja Bill Spencerin joutuivat auto-onnettomuuteen, jonka seurauksena Stephanie kärsi kovista kivuista ja päätyy käyttämään huumeita. Stephanien lääkäri, Finnegan kuitenkin sai järjestettyä hänelle apua. Stephanie ja Finnegan rakastuivat, menivät naimisiin ja saivat yhdessä pojan, jonka nimeksi he antoivat Hayes. 

### Thorne Forrester

Thorne on Eric Forresterin ja Stephanien poika. Hän oli naimisissa Darlan kanssa, kunnes Darla kuoli auto-onnettomuudessa. Thornella ja Darlalla on yhteinen tytär nimeltä Alexandria. Darlan kuoleman jälkeen Thorne kihlautui Taylor Hayesin kanssa, mutta he erosivat ennen häitä. Myöhemmin Thorne ja Taylor yrittivät suhdettaan uudelleen, siinä epäonnistuen. Thornen tytär Alexandria kuoli lyötyään päänsä kiveen tappelussa Stephanien kanssa. Thorne palasi Los Angelesiin ja rakastui Katie Loganiin. He ovat naimisissa.

### Ridge Junior "RJ" Forrester

Ridge Junior eli "RJ" on Ridgen ja Brooken poika.

### Alexandria "Aly" Forrester

Alexandria "Aly" Forrester on Thorne Forresterin ja edesmenneen Darla Forresterin tytär. Aly kokee ristiriitaisia tunteita äidittömyytensä tähden, ja on ottanut yhteen niin Taylor Hayesin, Quinn Fullerin, kuin Hope Loganin kanssa. Aly on kuitenkin parhaillaan aloittanut seurustelun Forrester Creationsin malli Oliver Jonesin kanssa. Aly kuoli kun hän yritti tappaa Steffyn ja löi päänsä kiveen. Ennen kuolemaansa Aly näki kuolleen äitinsä mustana ja Darla lietsoi alya tappamaan Steffyn.

Jones
-----

### Oliver Jones

Oliver on Agnes "Aggie" Jonesin veli ja Whip Jonesin serkku. Oliver seurusteli Alexandria Forresterin kanssa, kunnes Alexandria kuoli.

Barber
------

### Justin Barber

Donna Loganin teiniaikojen suuri rakkaus. Donnalla ja Justinilla on yhdessä poika, Marcus. Donna antoi lapsen adoptoitavaksi heti synnytyksen jälkeen ja katosi Justinin elämästä kertomatta hänelle lapsesta ja hänen kohtalostaan.

Spencer
-------

### Bill Spencer Jr

Bill on liikemies joka omistaa 49% Spencer Publications -yrityksestä, muotilehdestä ja tv-kanavasta. Karen Spencer omistaa 50 % yrityksestä ja Katie Logan Spencer 1 %. Bill osti Forrester Creationsin ja meni naimisiin Katie Loganin kanssa. Steffy sai Billin myymään Forrester Creationsin takaisin Forrestereille. Billillä on kolme lasta, aikuiset pojat Liam Spencer ja Wyatt Fuller, sekä vauvaikäinen Will Spencer Katien kanssa. Lisäksi Billin käly Brooke odotti tälle lasta, mutta sai keskenmenon. Billin isä oli Bill Spencer, Sr. Karen Spencer, ja edesmennyt Caroline Spencer Forrester, ovat Billin sisaria. Caroline Spencer on Billin sisarentytär. Ollessaan naimisissa Katien kanssa, Billillä oli suhde Brooken kanssa. Saatuaan selville, Katie erosi Billistä ja kaappasi Karenin avulla Spencer Publicationsin toimitusjohtajan paikan itselleen.

### Katie Logan Spencer

Katie on Brooke ja Donna Loganin nuorin sisar. Katie Logan työskenteli aiemmin Forresterilla PR-vastaavana. Katie seurusteli Nick Maronen kanssa, mutta he erosivat ja Katie tutustui liikemies Bill Spenceriin ja he alkoivat seurustella ja menivät kihloihin ja naimisiin. Bill Spencer sai vallattua Forrester Creationsin itselleen ja teki Katiesta toimitusjohtajan. Katie ja Bill saivat pojan, William Logan "Will" Spencerin. Katie ja Bill olivat pitkään yhdessä, kunnes Bill petti Katiea tämän sisaren Brooken kanssa. Tämän tultua julki Katie jätti Billin ja sai avioerossa 1 % Billin Spencer Publications -yrityksestä. Billin sisaren Karenin avustuksella Katiesta tuli Spencerin toimitusjohtaja. Nykyään Bill on taas toimitusjohtaja.

### Liam Spencer

Liam tuli Los Angelesiin etsimään isäänsä, joka paljastui Billiksi. Liam on nyt töissä isänsä firmassa Spencer Publicationsissa. Liamilla ja Amberilla oli vipinää, jonka jälkeen Amber huijasi odottavansa Liamille lasta. Marcus paljastui kuitenkin lapsen isäksi. Liam on syvästi rakastunut Hope Loganiin, ja he ovat kihloissa. Hope ja Liam erosivat väärinkäsitysten vuoksi, ja Steffy huijasi itsensä naimisiin Liam Spencerin kanssa. Lopulta he erosivat ja Hope ja Liam yrittivät jälleen mennä naimisiin, mutta Steffy paljasti olevansa Liamille raskaana. Nyt Steffyn lähdettyä Pariisiin ja jätettyä Liamin keskenmenon jälkeen Liam on palannut yhteen tosirakkautensa Hopen kanssa. Kaupunkiin saapunut Wyatt Fuller paljastui Liamin velipuoleksi. Myöhemmin Liam meni naimisiin Steffyn kanssa ja jossain vaiheessa He alkoivat odottaa lasta mutta he erosivat koska Steffy oli pettänyt Liamia Billin kanssa. Myöhemmin Steffy synnytti tyttären jonka nimeksi tuli Kelly. Steffy adoptoi lapsen, joka paljastui myöhemmin olevan Hopen ja Liamin kuolleeksi luultu tytär, Beth Logan.

### Will Spencer

Will on Katien ja Billin poika.

### Wyatt Spencer

Wyatt on Bill Spencerin ja Quinn Fullerin poika. Hope näki tämän alasti suihkussa metsässä, jonka jälkeen Hope kaatui metsässä, ja mies pelasti tämän. Myöhemmin Wyatt jäljitti Hopen ja pyysi tätä treffeille. Hope huomasi Wyattilla olevan samanlainen miekkakoru kuin Billillä ja Liamilla, ja paljastuikin, että korun suunnitellut Quinn ja Bill olivat nuoruudenrakastettuja ja Bill on Wyattin isä. Quinn on tiennyt asiasta koko ajan, mutta halusi suojella Wyattia Spencerin perheeltä, ja ei pidä nyt Hopesta tämän sekaannuttua heidän asioihin. Wyatt on ollut naimisissa Hopen Loganin ja Steffy Forresterin kanssa. Hän on myös seurustellut Sally Spectran kanssa. Nykyään hän seurustelee nuoruudenrakastettunsa Flon kanssa.

### Deacon Sharpe

Deacon on Hopen biologinen isä ja Bridgetin ex-mies. Deacon oli naimisissa Quinn Fullerin kanssa, mutta he erosivat. Deacon yritti humalassa murhata Quinnin, mutta Ridge esti tämän ja Deacon joutui vankilaan.

Avant ja Douglas
----------------

### Maya Avant

Maya on näyttelijä ja Dayzeen vanha ystävä. Maya ja Dayzee tutustuivat nuorina, kun he molemmat asuivat kaduilla. Dayzee on myös ollut syyttömänä vankilassa. Maya saapui Dayzeen kahvilaan kohtaamaan tämän ja vaati saada tietää, missä hänen vauvansa on. Maya antoi aikoinaan synnyttämänsä vauvan adoptoitavaksi, ja Dayzee kertoi lopulta Mayalle että vauva on kuollut. Myöhemmin paljastui, että Maya on transsukupuolinen, eikä vauva voinut olla hänen. Tästä toivuttuaan Maya ihastui Rick Forresteriin, jota luuli aluksi kodittomaksi. Rick seurusteli kuitenkin aluksi Caroline Spencerin kanssa, mutta jätti tämän ja aloitti suhteen Mayan kanssa. Mustasukkainen Caroline järjesti Mayan ja Carterin samaan websarjaan, jotta näille tulisi suhde. Maya oli naimisissa Rick Forresterin kanssa ja he saivat yhdessä lapsen. Mayan sisko, Nicole toimi parin sijaissynnyttäjänä. Maya ja Rick saivat näin tyttären, jonka nimeksi he antoivat Lizzy. Maya ja Rick erosivat 2019.

### Nicole Avant

Nicole on Mayan sisko. Nicole oli aikaisemmin naimisissa Zenden kanssa. Nicole asuu nykyään Euroopassa. Nicole toimi sijaissynnyttäjänä Mayalle ja Rickille. 

### Pamela "Pam" Douglas

Pamela on edesmenneen Stephanie Forresterin sisar, joka inhoaa Loganin perhettä. Pamela oli kihloissa Brooken, Katien ja Donnan isän Stephen Loganin kanssa, mutta he erosivat. Tämän jälkeen Pam ihastui Nick Maroneen. Nykyään Pamela työskentelee Forresterilla sihteerinä yhdessä Donna Loganin kanssa. Pam oli hetken ihastunut Ericiin. Nykyään Pamela seurustelee Charlien kanssa.

Walton, Forrester ja Leigh
--------------------------

### Carter Walton

Lakimies Carter ilmestyi sarjaan tapaamaan adoptioveljeään Marcusta. Myöhemmin hän tapasi Mayan, ja ihastui tähän. Mayalla oli jo kuitenkin tunteita Rick Forresteria kohtaan. Carter on myös aloitteleva näyttelijä, ja Caroline järjesti tämän Mayan kanssa samaan websarjaan, jotta heille tulisi vipinää.

### Marcus Walton Forrester

Donna Loganin ja Justin Barberin biologinen, avioton lapsi. Teini-ikäinen äiti antoi pojan adoptoitavaksi heti tämän syntymän jälkeen. Adoptoitiin Texasiin.Tuli aikuisena Los Angelesiin etsimään juuriaan. Löysi äitinsä Donna Loganin.
Eric Forrester adoptoi ottolapsekseen. Kohtasi myös biologinen isänsä, juristi Justin Barberin. Hän on nykyään naimisissa Dayzee Leighin kanssa.

### Dayzee Leigh Forrester

Alkujaan rikkinäisessä perheessä kasvanut nainen, joka asui kodittomana Los Angelesin Skid Row -alueen kaduilla ja asuntoloissa. Naimisissa Marcus Walton Forresterin kanssa.